ВЛАДИМИР ВОЛКОВ

(1932‒2005)

А

кадемик проф. др Владимир Волков (Vladimir Volkoff), угледни француски писац руског по­ри­јекла, рођен је 7. но­вем­бра 1932. године у Па­ризу. Основну шко­лу завршио је у Барантону (Be­renton, Man­­che), сред­њу школу у колеџу Домфрон (Dom­front, Or­ne), а гим­на­зиј­у Клод Бернар (Claude Bernard) у Па­ри­зу. Ви­соко об­разовање завршио је на Сорбони и на Уни­вер­­зи­те­ту у Лијежу, гдје је стекао диплому фи­ло­зоф­ског фак­ултета и звање доктора фило­зо­фи­је. Нај­при­је је ра­дио као професор енглеског је­зи­ка, а за­тим је пет го­дина бо­равио у Алжиру, гдје је сте­као чин мор­на­рич­ког по­ручника.

Био је запослен у Националној одбрани, а у Сје­ди­­ње­ним Америчким Држа­­вама радио је као про­фе­сор француског и руског је­зика, цивилизације и литературе. Током живота обезби­једио је високо мје­сто у књижевности и кул­тур­ном свијету Француске.

Први је у Француској озбиљно проучавао манипулисање ин­фор­ма­ци­ја­ма, чему је посветио шест дјела. Дезинформације о Србима у грађанском рату на територији Југославије истицао је као примјер обмане јавности у по­ли­тичке сврхе (књига *Дезинформација – од тројанског коња до ин­тер­нета*, Београд 2002). Српски народ и српску, не само културну, јавност посеб­но је за­ду­жио безрезервном подршком током грађанског рата и НАТО бом­бар­до­ва­ња. У више наврата боравио је на југословенским про­­сторима, не­ко­лико пу­та и у Републици Српској. Ње­го­во дјело пресудно је утицало на муко­трпно пробијање истине о при­ли­ка­ма на Балкану и овдашњим раз­ми­ри­ца­ма, споро али ипак вид­но мијењање слике о Србима, жртвама до­бро при­прем­љеног и ефи­ка­сно спроведеног пропагандног рата. Допри­но­сио је ми­­­јењању представе о народу којем је унапријед намијењена уло­га дежур­ног кривца.

Носилац је Националног ордена Легије части, Крста за војну храб­рост и Ордена официра за умјетност и књижевност, а добитник је и наг­ра­да: „Жил Верн”, „Шатобријан”, „Алфред де Ви­њи”, „Жан Жијоно”, „Пушкин”, као и Ве­ли­ке награде за роман коју додјељује Француска академија, Међународне на­граде за мир, Награде независних интелектуалаца, Награде гра­­да Анијери и др.

За иностраног члана Академије наука и умјетности Републике Српске изабран је 27. јуна 1997. године.

Академик Владимир Волков преминуо је 14. септембра 2005. у Бурдеју у Дордоњи.

Важнија дјела: *Les Vers Centaures* (participation á l’ouvrage de P. S. Po­rohovchikov), essai, Le Puy-en-Velay 1952; *L’Agent triple*, roman, Paris 1962; *Métro pour l’Enfer*, science-fic­tion, (prix Jules Verne), Paris 1963, Presses-Pocket Paris 1981; *Les Mousquetaires de la République*, roman, Paris 1964, 1985; *Le traître* (sous le pseudonyme de Lavr Divomlikoff), roman, Mane 1972; *Marabout*, sous le nom de Vladimir Vol­koff, Paris–Lausanne 1983, Presses-Pocket Pa­ris 1985; *L’Enfant prosthume*, roman, Ma­ne 1972, Lausanne 1990; *Tchaikovsky*, biographie, London–Boston 1975; *Vers une Métrique francaise*, essai, Columbia South Carolina 1977; *Le Retournement*, roman, (prix Chateaubriand) Paris–Lausanne 1979, Presses-Pocket Paris 1981.